La Universitat de Barcelona crearà una facultat de ciències humanes i socials
La Universitat de Barcelona (UB) ha aprovat la memòria de creació de la nova Facultat de Ciències Humanes i Socials, que integrarà els centres de Filologia, Filosofia, Geografia i Història, Biblioteconomia i Documentació, la Unitat de Formació i Investigació i l'Escola de Treball Social. La decisió la va prendre el consell de govern, amb 26 vots a favor, 5 en contra i 9 abstencions. Amb aquesta mesura es completa la reforma d'estructures acadèmiques aprovada l'abril del 2015. La nova facultat es repartirà en els campus centrals de l'edifici històric, del Raval, de Sants i de Mundet. Millora de la projecció social i de la competitivitat Amb aquesta reforma, la UB vol millorar la projecció social d'aquests àmbits científics i acadèmics, potenciar la innovació docent, afavorir els resultats de recerca i transferència i reforçar el lideratge de les ciències humans i socials. Segons la universitat, el nou centre permetrà més sinergies en investigació, més competitivitat internacional, fomentarà la creació d'equips multidisciplinaris de recerca i podrà obtenir més recursos.
Quan es va aprovar la reforma d'estructures acadèmiques?
abril del 2015